Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 10/12/8811	Trebišov, 12.6.2012
EEČ : 2-69-217-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec maloletého syna XXXXX si neplnil vyživovaciu povinnosť v mieste svojho trvalého bydliska ako aj inde, hoci mu to vyplýva zo zákona o rodine a bolo mu to stanovené XXXXX súdu v Trebišove pod sp. zn. 7P 163/2006 zo dňa 17.07.2006, ktorý nadobudol právoplatnosť dňa 01.08.2006, prispievať na výživu maloletého syna mesačne vždy do 30-teho dňa vopred k rukám matky po 21,41 €, čím takto dlhoval na bežnom výživnom za obdobie od 01.11.2011 až doposiaľ sumu 149,87 € a čin spáchal, hoci bol v predchádzajúcich dvadsiatich štyroch mesiacoch za taký čin odsúdený Trestným rozkazom Okresného súdu v Trebišove sp. zn. 5T 153/2010 z 08.11.2010, právoplatným  04.12.2010  na  trest  povinnej  práce  vo  výmere  100  / jednosto /  hodín. 
lebo zanikla trestnosť činu
Odôvodnenie:
Uznesením policajného orgánu OO PZ Sečovce pod sp. zn. ČVS: ORP-1416/TV-TV-2011 z 01.03.2012 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona a následne skutok bol vyšetrovateľom právne kvalifikovaný ako prečin zanedbania povinnej výživy podľa § 207 ods. 1, ods. 3 písm. c Tr. zákona, spáchaný na tom skutkovom základe, ako je to uvedené vo výrokovej časti tohto uznesenia. 

	Obvinený v priebehu vyšetrovania využil ustanovenie § 86 písm. a Tr. zákona a dlh na bežnom výživnom vo výške 149,87 € uhradil k rukám XXXXX 

	Uvedenú skutočnosť potvrdila vo svojom výsluchu zo dňa 01.06.2012 aj matka dieťaťa a uviedla, že dlh na bežnom výživnom za obdobie od 01.11.2011 do 31.05.2012 považuje zo strany obvineného za uhradený, ktorý k jej rukám uhradil sumu vo výške 151,05 €.

	Keďže trestný čin nemal trvale nepriaznivé následky a páchateľ svoju vyživovaciu povinnosť dodatočne splnil skôr, než bolo o jeho trestnej veci právoplatne rozhodnuté, trestné stíhanie zastavujem z dôvodu zániku trestnosti činu.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka